
О notă intr'unul din capitolele date de d-l William Miller colecției 
engleze «Cambridge medieval history» m'a trimis la vechea revistă 
consacrată cruciatelor a contelui Riant, în care se vorbește de lucrări 
literare în legătură cu «Ana, Tarita de Vidin». 

"Notita pe care o dă, în adevăr, in Archives de l'Orient Latin, П, pp. 
389—90, lesuitul rus Martinov, care s'a ocupat de acest subiect si in 
«Monumentele de veche literatură si artă», citate în notitä, dar neacce- 
sibile pentru mine, are acest cuprins: 

«Récit sur les Lieux Saints de Jerusalem. Traduit d'un texte slavon 
du XIV-e siécle. 

I] ya à la Bibliothéque de l'Université de Gand un manuscrit slavon 
(No. 408, 7 suppl.), portant la date de 1360. Il contient un Recueil de vies 
de saintes femmes, suivies d'une courte description des Lieux Saints 
de la Palestine. L'épilogue nous apprend que ce recueil a été fait à 
Vidin (Bdin) pour la Tzarine Anne, femme de Jean Sracimir, dernier 
empereur bulgare. Le ms. se compose de 237 feuilles in-8, dont chaque 
page a 18 lignes. 

La langue du ms. n'offre rieu de particulier; on la retrouve dans 
tous les monuments littéraires du XIV-e siècle, de rédaction serbe. 
Les piéces contenues dans le Recueil sont les suivantes: 

I. p. 1, — Fragment de la Vie d'Abraam qui a converti sa nièce. 
2. p. 35, 18 sept. — Legende de sainte Theodora. 


I A. R. — Memoriile Secţiunii Istorice. Seria III. Tom, IV. Mem. 5 

3. P- 71, 24 sept. — Martyre de s. Thécle. 

4. p. 115, 14 oct. — Martyre de s. Parascéve (Petka). 

5. p. 143, 4 déc. — Martyre de s. Barbe et de s. Julienne. 
6. p. 154, 17 juillet. — Martyre de s. Marine (Marguerite) 
7. р. 212. — Vie de la vénérable Thais. 

8. p. 229, 25 sept. — Vie de s. Euphrosyne, surnommée Smaragde. 
9. p. 212. — Vie de la bienheureuse impératrice оваа, 
IO. р. 251, 15 nov. — s. Catherine martyre. 

і1.:р. 277, 21 déc. — Martyre de s. Julienne. 

12. p. 313, mois d'avril. — Vie de s. Marie l’Egyptienne. 
I3. P. 371, 15 juin. — Vie de s. Euphrasie. 


I4. pp. 468—473. — Récit sur les Saints Lieux de Jérusalem. 

A la fin du récit on lit l'épilogue suivant: 

«Par le bon plaisir du Père, l'opération du Fils, et le secours du S. 
«Esprit, du temps du pieux et trés-haut autocrate, Jean Sracimir, Tzar 
«des Bulgares et des Grecs, gráce aux soins de la pieuse et illustre Tza- 
«ine Anne et par ses ordres, a été écrit ce volume nommé Synaxaire 
«des saintes femmes, vénérables et martyres. Qu'il contribue à l'affermis- 
«ement du régne du Tzar, de la Tzarine et de leurs enfants, à la santé 
«le leur corps et au salut de leurs ámes. Écrit dans la ville de Bdin 
«(Vidin), l'an 6868 (1360). Gloire à Dieu dans les siécles. Amen». 

Un spécimen du texte slavon a été publié par moi en 1882 aux frais 
de la Société impériale des anciens textes dans ses Monuments (russes) 
d'ancienne littérature et art, no. XIV (S. Pétersbourg, Imprimerie 
synodale, 28 pp. in 4 ; 5 fac-similés). Le Récit sur les Lieux Saints y 
occupe les pp. 17—28. 

Je n'entre dans aucun détail sur la valeur géographique et archéologique, 
ni sur l'áge exact de cette petite description. Je crois seulement devoir 
faire remarquer que presque tous les renseignements qui s'y trouvent 
concordent avec ceux que nous donnent Daniel l'Hégouméne (1113) 1) 
et Etienne de Novgorod (1350). 


Cum se vede, n'avem a face cu o simplă creatiune întâmplătoare, 
de omagiu către «Tariti», ci cu deplina recunoaştere a faptului că soția 
aceluia care, in coltisorul lui vidinean, pe jumătate sârbesc, nu se con- 
sideră ca un «Impärat» national pentru Bulgari, ci ca un «Tar al Bul- 
garilor si Grecilory, deci Romeilor, Romanilor, după tradiţia primitivă 





1) Ed. Norov, 5: Pétersbourg 1864, in 4°. 





si eternă, a îngrijit si «a poruncit» să se strângă laolaltă aceste Vieti de 
sfinte, care înfățișau pentru dânsa o culegere de modele ale vieţii 
închinate lui Dumnezeu, potrivită cu o princesă «evlavioasá si slávitá». 

Nepoata lui Avraam, Sfânta Teodora, Sfânta Vineri (Petca, Paras- 
chiva), Sfânta Tecla, Sfânta Varvara, Sfânta. Iuliana, Sfânta Marina, 
de origine mai mult apuseană, Sfânta Eufrosina (Frăsina), Sfânta Eca- 
terina, Sfânta Maria Egipteana, înfățișată nu odată pe páretii bisericilor 
noastre; Sfânta Eufrasia si cuvioasele Thais și «fericita Împărăteasă 
Theophano», vrednicá de închinarea altei «Impărătese», alcătuiau pentru 
Ana o carte de morală din vieata femeilor care şi-au sfințit rostul prin 
pietate şi fapte bune. Adaosul despre nepoata lui Avraam trimite la căr- 
tile apocrife ale creștinismului, asa de răspândite si la Slavii din Bul- 
garia şi la noi, iar, pe o vreme în care sunt aşă de multe pelerinagiile 
la Mormântul Domnului t), nu e nimic mai explicabil decât capitolul 
final Povestirea despre Sfintele Locuri dela Ierusalim». 

Astfel manuscrisul slavon din Gand, din care va trebui să avem spe- 
cimene fotografice, devine o lucrare literară de mare interes şi în ce 
priveste cuprinsul. 

Dar, pentru noi, el are un interes cu totul deosebit. In adevăr mânile 
care l-au atins întâiu, ca și gândul dela care a plecat sunt de o potrivă 
româneşti. 

«Tarita Ana a Bulgarilor si Grecilor» edomnita munteana Anca, fiică a lui 
Alexandru-Voda si a Doamnei Clara, sora lui Vladislav sau Vlaicu-Vodă. 

E adevărat că scrisoarea din 1350 a Papei Urban al V-lea către Clara, 
văduva lui Alexandru-Vodă, vorbind de credinţa fata de catolicism a 
acestei princese si de acțiunea religioasă asupra fiicelor ei, pomeneşte 
pe «prea-iubita în Hristos fiica noastră, — slăvita împărăteasă a Bul- 
gariei», care urmase exemplul mamei, adăugind că din alte stiri ori chiar 
din scrisoarea Сізге! (quia habere diceris alteram natam) rezultă cá аге о 
altă fată, «Anca, regina slăvită a Serbiei», care a rămas în legea Răsări- 
tului, şi care trebue convertită 2). 

Că soţia lui Uroș, fiul lui Dusan, se chema Ana, aceasta o întărește 
şi pomelnicul tipărit de Stoian Novacovici, in «Glasnicul» din Belgrad 
pe 1875 (XLII, p. 27) *). Se admite — si cu dreptate, căci se cunosc 


1) Voy. Mme de Khitrowo, Ztinéraires russes en Orient, Geneva, Fick, 1880. 

2) Hurmuzaki, J, p. 158, по. CXXII. Scrisoarea a mai fost tipărită de Theiner 
şi de Fejér. N'am la îndemână ediția data de scoala franceză. 

3) Cf. şi Jireček, Geschichte der Serben, Y, p. 414 şi nota, 


1" 

soțiile lui Sisman, celălalt Tar, din Târnova, — că «Impáratul bulga- 
resc» cu care a fost măritată а doua domnitä a fost Sracimir de Vidin, 
cu numele de formă sârbească. Jireček 1) credea chiar că legătura sâr- 
bească a fost determinată de mama, bulgară, a lui Uros, care căută 
astfel «o nouă legătură cu înrudirea еі». 

A crede că Sracimir a avut si o altă soție decât fiica lui Alexandru 
şi că aceea ar fi Ana, ne pare foarte greu. «Impáratub de Vidin era іп- 
sus fiul unei fete a lui Basarab-Vodă 1) și interesul pe care i-l poartă 
la 1368 Vladislav-Vodă se explică printr’o mai veche legătură de familie. 

Cum se explică acelaș nume la ambele surori, — căci să se noteze 
că Papa nu dă numele soției lui Sracimir, lăsând locul în alb, oprit, 
probabil, de această identitate a numelor? Să ne amintim că loan Hu- 
nyadi eră un Iancu si că avea un frate loan. Diminutivele se considera 
la noi ca nume deosebite. Și, dat fiindcă i-a fost uşor Clarei să conver- 
tească pe «Impáráteasa Bulgarilor», dar nu si pe «regina Serbiei», s'ar 
puteă admite că fetele lui Alexandru nu erau amândouă din aceeaș 
căsătorie. 

Se știe că Sracimir, gonit odată de Unguri, fu restabilit de Vladislav 
Munteanul, că Turcii îl ocrotiră un moment, că el se supune în 1396 re- 
gelui Ungariei, care-i dădu o gardă creștină si că, după înfrângerea 
cruciaților la Nicopole, el fu izgonit. Fiul său Constantin trăi în Ungaria» 
dar însemnarea de pe manuscrisul din Gand arată că soții @mpärätesti» 
au avut mai multi fii 4). 

Apropiată de marile relaţii ale primilor Domni munteni — și cu Pa- 
latinul Ungariei, Ladislau, sot al altei domnite, Elisabeta, îngropată la 
Oradea Mare 3) — si cu elementele de artă, strălucitoare si neașteptate -- 











1) Teodora, soţia evreică a lui Alexandru (chipul ei si în Slatarski, Geschichte der 
Bulgaren, I, la p. 170; asa e să se îndrepte ce spuneam în Lupta pentru stăpânirea. Vidi- 
nului, din Convorbiri literare, 1900, p. 967), e înfăţişată în Evanghelia dela 1356 numai 
cu fiii Sigman si Asan. De altfel expunerea d-lui Slatarski e în cea mai mare parte cu 
totul falsă. Se dă ca soție a lui Sracimir pe la 1380 о fată a lui Tvrtco de Bosnia (ibid., 
p. 178). Nu văd nici dovada că ar fi fost dus de Turci la Brusa, unde ar fi murit 
(v. ibid., p. 182). 

2) Cf. Jireček, Geschichte der Bulgaren şi studiul mieu, Lupta pentru stăpânirea 
Vidinului, p. 962 şi urm. Cf. Iorga, Gesch. des osmanischen Reiches, І, p. 212. 

3) Statutul din 1370 al capitulului din Oradea-Mare, tipărit de canonicul Karâcsonyi 
рр. 73-4: “pro anima consortis sue filie Alexis Andri (sic), Vayvode Transalpini, que ibi 
est sepulta»; v. Revista istorică, anul 1920, p. 200. Cu privire la actul care pomeneşte 
pe «Bodom, fratele lui Vladislav, în care vedeam un Radu, poate lectura trebuie să fie 


aceasta: «contra BYdon (Vidin), contra (nu: fratrem) Layko».. 








377 O PRIGONIRE POLITICÁ SUB FANARIOTI 5 


din monumentele dela Arges, cu splendoarea frescelor de acolo — opera 
de patroná literará a domnitei Ana — si de mult nici o princesá balca- 
nică nu arátase asemenea gusturi — dovedeşte valoarea culturală a celui 
d'intáiu secol din istoria politiceste organizată a poporului român. 


II 


Vizitând Râfovul, cu frumoasa bisericuță а Cantacuzinilor de pe la 
jumătatea veacului al XVII-lea si cu armonioasa casă de locuinţă spri- 
jinită pe puternicele bolți vechi, care sunt desigur de pe vremea Postel- 
nicului Constantin, actualii reprezentanți ai familiei lui Serban-Voda 
au avut, în amabila lor ospitalitate, si bunătatea de a-mi arătă, pe lângă 
о icoană grecească a Sfântului Elefterie, care poate fi si mai veche decât 
1600 si o admirabilă icoană cu vieata Sf. Dimitrie pe fond de aur, o 
Evanghelie din 1750, pe marginea de jos a filelor căreia se află această 
inscripție, în frumoase litere mari: 

«Această sfăntă şi dumnezăiască Evanghelie s'au dăruit de la Stroieşti, 
întru care se präznuiaste si să cinstiaste hramul Sfantului si marelui 
Nicolae, si s’au afierosit de mine robul lui Dumnezeu Nicolae Du- 
descul, biv Vel Stolnic, la sfánta biserică de la Mira Lichia, care pentru 
a lui de la Dumnezeu dáruitá coroaná a facerilor de bine cu totu neamu 
crestinescu, la care si eu robul său, la întămplarea ce mi s'au intámplat 
la curgerea anilor 7259, Mart 28, fost-am trimis de Domnü nostru Ionu 
Grigorie Ghica Voevod la urgie in Znagovu de amü sezutü zile 48 si dupá 
aceea iarăşi aducându-mă vátafu Gheorghie Ghiurgiulü 1), de copii, 
iarásü dinü porănca Mării Sale mai susii numitului Domnt la mănă- 
stirea ce să numește Cotruceani, si acolo amü sázutü zile 35, încă totu 
la urgie aflăndu-mă; după acestea toate zile(a) m’au dus la mănăstirea 
ce să chiamă Văcăreşti, aridicándu-má un căpitanii Dragomirü Dolett, 
şi amü sezutü si acolo zile 44; la care văzăndu că Dumnezeu mă pedep- 
seste pentru mulțimea păcatelor meale, amt epicalisită si am chemată 
pe acestü Sfántü Nicolae, ca să-mi ajute să mă scape denü mana vrás- 
masilor. Asa fără zábavá si inti grabă și-au arátatü mulțimea milelor 
sale cátrá mine. Eu dart, robulü său, cu ce a-i da miri (multimire ?) 
să mă arătu, altu ne mai avandu, fără numai апай hotärîtü, puindu gándu 





1) In aceiaşi revistă se dă sicálátoria la Locurile Sfinte a lui Nicolae episcop de «Ас- 
quirmann ¢Acquirmanny, Achermanul nu e decât Cetatea-Albă a Moldovei, si, data 
fiind, de sigur, anterioară pierderii cetății în 1484, avem numele unuia din șefii religioşi ai 
puternicei colonii armenești de acolo in 1483, a episcopului armenesc la «Achermam. 

la Dumnezeu si la ajutoriulü Sfăntului, ca denü temelie să facu această 
sfăntă bisericuță cu а mea cheltuială la satulü Stroiestii. Ci dart, pănă 
а se începe a să face acea sávársire, ami adus întăi semnu de plecáciune 
cătră această sfăntă bisericuţă a Sfăntului Nicolae această sfăntă Evan- 
ghelie la leatu 7260, Oc. 9 d., şi cine s’o ispiti a o apoxenisi sau a o de- 
părta de la această bisericuţă să aibă înaintea Domnu Is. Hs. împo- 
trivitor si pe Sfăntulă Nicolae, si să să orănduiască la judecata care iaste 
să să judece luda Iscarioteanulă la care si eu pentru aducerea aminte 
атй pusi pecetea Ja toate foile aceste ce s'au scris de Gheorghie logo- 
fätelulü, sluga mea». 

Cum se vede, e o întreagă istorie de prigonire, un întreg capitol de 
vieatá politică acela pe care-l scrie Gheorghe Logofetelul pentru marele 
boier care se mulţumeşte a dicta într'un stil care întrebuinţează si cu- 
vinte greceşti de usagiu curent atuncea, ca a epicalisi (émuxaAet) | 
si а apoxenisi (ămocevilew) pentru a întări totul cu micuța lui pecete 
octogonală, din care, cerneala fiind proastă, nu se înțelege mai nimic. 


Să încercăm a completa însemnările lui precise și scurte. 

Am arătat aiurea 1) originele puterii si bogăției acestor boieri cu moşia 
chiar în marginea Bucureştilor, rolul însemnat pe care-l joacă sub Matei 
Basarab, scăderea familiei după moartea lui Dimitrie Dudescu, refa- 
cerea prosperității ei cu Spătarul și Postelnicul lui Vodă Brâncoveanu 
Radu (Răducanu), care se însoară cu fata sfetnicului hotárito: al Domniei 
care era atunci Stolnicul Constantin Cantacuzino. Sub Stefan- Vodă, 
fiul acestuia, el cumnatul stăpânitorului, perind împreună cu acesta 
în temnita din Adrianopol. 

Fiul său, Constantin, botezat după numele Stolnicului, fu ginerele 
lui Antioh Cantemir, prin fiica acestuia Maria. Conte de Imperiu, 
poate prin moştenire dela tatăl său 2) el avu de lucru cu toti Domnii 
contemporani, ajungând, la urmă, dacă nu Domn, cum de sigur va fi 
vrut, măcar bas-boier, ceea ce-l punea în fruntea tuturor colegilor lui din 
Divan. Neodihnindu-se cu atâta, el ajunse în temniţă şi trebui să caute 
un alt adăpost în mănăstire, unde muri la 1766. Un izvor apusean ni-l 
arată încercând cu tehnicieni străini exploatarea unei mine de aramă. 


1) Studii si documente, VIII, pp. XXXVI—VII. 
2) In 1717 el e întitulat conte, cu prilejul unei călătorii ardelene în serviciul Impe- 
rialilor (Documentele Cantacuzinilor, pp. 1767, пе: LXXVII—VIII). I se zice «Constantin 


Dudescu Cantacuzino». 

Teribilul mare boier, pe care nu-l putea împăca nimeni, avu pe acest . 
fiu Nicolae cu plânsoarea de pe Evanghelie şi cu minunea Sfântului 
Nicolae, al cărui nume-l purta, poate în amintirea lui Nicolae- Vodă 
Mavrocordat. La 1741 acesta era acum al doilea Postelnic 1). Din notita 
dictată de dânsul îl vedem la 1751 fost Stolnic-Mare: făcuse cariera în 
acești zece ani, mulțumită puterii unui tată care-l va salta până la Vi- 
stieria cea Mare. 

Prigonirea sub bătrânul Grigore Ghica, de care ni se vorbeşte, în- 
cepută la 28 Mart 1751, cu închiderea la Snagovul cu strasnic renume, 
a fost datorită, de sigur, acelei măsuri, arătate de Banul Mihai Canta- 
cuzino, în «genealogia» familiei lui, pe care Domnul o luă contra lui 
Pârvu Cantacuzino si a (câtorva boieri si negutátori», acuzați că n'au 
răspuns banii pentru slujba oieritului 2). «S-a închis», spune acesta, 
«pe la grele închisori, prádándu-i cu 70 de pungi de bani, la anul 1752». 
Adică până la moartea, în ziua de 26 August, a lui Vodă. 

Bătrânul, cu soţia, cu acest Nicolae, care intovárási pe maică-sa la: 
Constantinopol, se asezará dupá aceea in fruntea partidului vrájmas 
Ghiculestilor, Mitropolitul Teofil punând in mișcare mulțimea din 
Bucuresti contra lui Matei- Vodă, fiul lui Grigore. Uneltirile Dudeascai 
și ale lui Nicolae pe lângă Poartă fură încununate de succes, căci tâ- 
nărul Domn fu strămutat în Moldova, dar si cei doi pârâși, împreună 
cu Constantin insus, merseră în exil la Mitilene, de unde-i scoase Con- 
stantin- Vodă Racoviţă la 1753. Apoi, spre răsplata, după doi ani Con- 

stantin Dudescu se înţelese cu dușmanul său personal Barbu Văcărescu 
si făcu pe episcopul de Râmnic Grigorie să fugă cu boierii olteni, la 
Adrianopol, pentru a răsturna pe acest Domn;încă odată ura boierilor 
de tara contra Grecilor era întrebuințată ca armă de luptă, desi între 
«ponturile» învoielii cu Vodă era şi înlocuirea unui Grec cu alt Grec la 
capuchehaielâcul ţării, dar, e adevărat, sub supravegherea Românului 
Sandu Bucşănescu, încă a unui. boier ales de localnici. Ca pedeapsă, 
mai târziu Barbu Văcărescu va muri în exil pe insula Cipru, unde alt 
Văcărescu, Ștefan, stătu până la 1757 în surgun. 

La 1761 Nicolae Dudescu ега la Poartă ca reprezentant al ţării si, 
înțeles cu tatăl său, el puse la cale căderea lui Constantin Mavrocordat, 
al treilea Domn pe care-l ataca familia. Data aceasta, deci, boierul fu 
Caimacam, după mazilirea Domnului, care luă el calea spre Mitilene. 





1) Studii si documente, VIII, p, XXXVIII. 
*) Genealogia Cantacuzinilor, р. 121. 

Dar «Dudescu cel bătrân, cu toate că era un om prea înţelept, dar 
vrea el să fie la toti Domnii cel dintâiu sfetnic, şi nu vrea să capete 
aceasta prin osteneală, ci să-l aibe cam d'o frică, si pentru aceasta ela- 
toma (păcat) pururea făcea ceartă si da pricină la scandal». Vărul primare, 
care era Constantin Racoviţă, trebui deci să primească boierii dela 
dânsul. Nicolae ajunse astfel Mare Vistier, dar «ceata Dudescului, 
dușmană a Cantacuzinilor, nu fu mulțumită numai cu atâta. Urgia 
turcească-i ajunse peste putin, si, pentru datoriile ţării, cei doi Dudești 
fură puşi la un loc cu adversarii lor, în temnita din palat, apoi «cu hoţii 
si cu ucigașii, fără asternut, în fiare de picioare si cu lanţuri de gat». 
Planul era să-i şi omoare. Cantacuzinii fură îndemnați іп zădar să-i 
pârască. Trebui са «norodul Bucureştilor» să scoată dela osándá pe 
prigoniti. 

Ajungând Domn Ștefan Racoviţă in locul fratelui mort, el atrase 
la Constantinopol pe Constantin Dudescu, acoperindu-l cu mustrări, 
dar Nicolae refuză să pornească: (nici cum n'a vrut să meargă, spuind 
şi pricina cá se teme de moarte). Urmă călugăria bătrânului. Alti boieri 
întrară în temniță, si din nou «norodub apäru ca liberator. 

Nicolae fusese pus si el la teasc de Domnul în nevoie de bani. Dar 
Ruşii ocupara în curând tara, si el ajunse Vornicul cel Mare al lor 1). 
La vre-o zece ani după pace, sătul de cinste si de hartá, el pornia «pe la 
sfintele mănăstiri pentru închinăciune», în Răsărit 2). Moartea i se pri- 
leji însă numai către sfârşitul veacului, lăsând un fiu, care era să fie si 
el un mare călător si un mare cheltuitor, Constantin, cel din urmă 
din seminta lui. 

О soră a lui Nicolae, Zoita, fu soţia lui Matei Cantacuzino din ramura 
lui Serban, femeie tot asa de neastámpáratá ca si toti ai neamului ei, 
care trebui să fie închisă de familie la mănăstirea Mărgineni și sfârși 
murind la Constantinopol ca soția unui Turc fără situaţie si avere?), 

Legătura cu acel Râfovean a Zoitei explică pentru ce cartea se păstrează 
în familia Cantacuzinilor de aici. 

La Stroieşti va trebui să se facă cercetări în biserica lui Nicolae Du- 


descu. 


1) Genealogia Cantacuzinilor, p. 122 $i urm, 
2) Studii st documente, VIII, p. XXXVII. 
3) Genealogia Cantacuzinilor, p.XXXVIII. 





